CELEX: 62019TN0562
Language: lv
Date: 2019-08-14 00:00:00
Title: Lieta T-562/19: Prasība, kas celta 2019. gada 14. augustā – Klein/Komisija

7.10.2019   
            
            
               LV
            
            
               Eiropas Savienības Oficiālais Vēstnesis
            
            
               C 337/18
            
         
      Prasība, kas celta 2019. gada 14. augustā – Klein/Komisija
      (Lieta T-562/19)
      (2019/C 337/18)
      Tiesvedības valoda – vācu
      
         Lietas dalībnieki
      
      
         Prasītājs: Christoph Klein (Großgmain, Austrija) (Pārstāvis: H.-J. Ahlt, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atzīt, ka Eiropas Komisija ir pārkāpusi Līgumu, jo tā nav rīkojusies saistībā ar Vācijas 1998. gada 7. janvārī ierosināto drošības procedūru attiecībā uz CE-zīmi medicīnas ierīcei “Inhaler Broncho-Air” un nav pieņēmusi lēmumu atbilstoši Direktīvas 93/42/EEK (1) 8. panta 2. punktam;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza septiņus pamatus.
      
                  1.
               
               
                  Pirmais pamats: Eiropas Komisija esot pārkāpusi Direktīvas 93/42/EEK 8. panta 2. punktu, jo tā kopš drošības procedūras uzsākšanas 1998. gada 7. janvārī attiecībā uz CE-zīmi medicīnas ierīcei “Inhaler Broncho-Air” nav pieņēmusi nekādu lēmumu un tai šajā saistībā neesot bijusi nekāda rīcības brīvība.
               
            
                  2.
               
               
                  Otrais pamats: Saistībā ar lēmuma nepieņemšanu (bezdarbību) Eiropas Komisija esot pārkāpusi LESD 34. pantu un tiesības uz preču brīvu apriti attiecībā uz medicīnas ierīci “Inhaler Broncho-Air”.
               
            
                  3.
               
               
                  Trešais pamats: Eiropas Komisija saistībā ar lēmuma nepieņemšanu esot pārkāpusi Eiropas Savienības Pamattiesību hartas (turpmāk tekstā – “Harta”) 47. pantu, jo tādējādi tā prasītājam esot liegusi iespēju tiesā vai attiecīgi Tiesā pārbaudīt lēmumu un īstenot savas tiesības uz aizstāvību.
               
            
                  4.
               
               
                  Ceturtais pamats: Eiropas Komisija esot pārkāpusi Hartas 41. pantu, jo līdz šim nav uzklausījusi personas, uz kurām attiecas valsts aizlieguma rīkojums, un nav pieņēmusi lēmumu saprātīgā termiņā, kas ir pretēji Direktīvas 93/42 8. panta 2. punktā iekļautajām Savienības tiesību prasībām.
               
            
                  5.
               
               
                  Piektais pamats: Eiropas Komisija saistībā ar lēmuma nepieņemšanu esot pārkāpusi prasītāja tiesības uz īpašumu, kas ir pretēji Hartas 17. pantam, jo tas tādēļ neesot varējis laist brīvā apgrozībā ierīci “Inhaler Broncho-Air”.
               
            
                  6.
               
               
                  Sestais pamats: Eiropas Komisijas bezdarbība esot arī Hartas 20. panta un vienlīdzības likuma priekšā principa pārkāpums, jo tā līdzīgos gadījumos esot pieņēmusi lēmumus. Tāpat līdz ar to tā esot pārkāpusi diskriminācijas aizliegumu, kas paredzēts Hartas 21. pantā.
               
            
                  7.
               
               
                  Septītais pamats: Tā kā Eiropas Komisija nav pieņēmusi lēmumu, prasītājam jau 20 gadus esot liegts īstenot tiesības savā brīvi izvēlētajā profesijā strādāt kā ierīces “Inhaler Broncho-Air” izgudrotājam, un tādējādi Eiropas Komisija esot pārkāpusi Hartas 15. pantu.
               
            
         (1)  Padomes Direktīva 93/42/EEK (1993. gada 14. jūnijs) par medicīnas ierīcēm (OV 1993, L 169, 1. lpp.).